
ДО
ОБЩИНСКИ СЪВЕТ
БУРГАС

Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Отдаване под наем на недвижим нежилищен имот – частна общинска собственост, представляващ пенсионерски клуб с административен адрес: гр.Бургас, кв.Ветрен, ул.„Българка“ № 52, на юридическо лице с нестопанска цел, осъществяващо дейност в обществена полза – Сдружение „Съюз на пенсионерите-2004-Бургас“
УВАЖАЕМИ ОБЩИНСКИ СЪВЕТНИЦИ,
Съгласно Акт за публична общинска собственост № 893/21.07.1998 г., Община Бургас е собственик на УПИ І в кв.26 по действащия ПУП-ПРЗ на кв.Ветрен, гр.Бургас.
В посочения имот, въз основа на Разрешение за строеж № О-140/28.12.2015 г., издадено от Началник отдел „Устройствено планиране“ при Община Бургас, и в съответствие с одобрените на 28.12.2015 г. от Община Бургас технически проекти, е изграден обект „Пенсионерски клуб“, едноетажен, със застроена площ /ЗП/ 98,50 кв.м и с административен адрес: гр.Бургас, кв.Ветрен, ул.„Българка“ № 52.
На основание чл.92 от Закона за собствеността, описаната сграда е собственост на Община Бургас по приращение. Същата е отразена в КККР на гр.Бургас с идентификатор 07079.702.852.5, с площ 102 кв.м, и е въведена в експлоатация с Удостоверение № 130/ 15.08.2016 г. за въвеждане в експлоатация на строеж, издадено от Гл.архитект на Община Бургас.
В Община Бургас е постъпило заявление с вх.№ 61-00-301/18.08.2016 г., подадено от Вярка Андонова, в качеството ѝ на Председател на Сдружение „Съюз на пенсионерите-2004-Бургас“, с молба новопостроеният обект да му бъде предоставен за нуждите на културен клуб на пенсионера „Четирилистна детелина“.
Сдружение „Съюз на пенсионерите-2004-Бургас“ с ЕИК 175962518, седалище и адрес на управление: гр.Бургас, бул.„Демокрация“ № 46, представлявано от Председателя на Управителния съвет /УС/ на сдружението – Вярка Стефанова Андонова, е вписано в Централния регистър на юридическите лица с нестопанска цел в обществена полза към Министерство на правосъдието под № 20101006001.
За отдаване под наем на разглежданата сграда е определена месечна наемна цена съгласно размера на базисните наемни цени за 2016 г., приети от Общински съвет–Бургас на проведеното на 17.12.2015 г. заседание /Протокол № 6/, указани в Приложение № 3 от Наредбата за определянето и администрирането на местните такси и цени на услуги на територията на Община Бургас, както следва:
85,39 кв.м (обща полезна площ) x 1,50 лв./кв.м (Приложение № 3, раздел „Б“, т.13) x 2 (коефициент за състояние) х 0,45 (коефициент за зона) = 115,28 лв. (сто и петнадесет лева и двадесет и осем стотинки), без ДДС.
Предвид гореизложеното и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.14, ал.6 от Закона за общинската собственост и чл.21, ал.1, т.2 и ал.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание /Протокол № 13/, да вземе следното
РЕШЕНИЕ:
Да се отдаде под наем за срок от 5 (пет) години на Сдружение „Съюз на пенсионерите-2004-Бургас“ с ЕИК 175962518, седалище и адрес на управление: гр.Бургас, бул.„Демокрация“ № 46, вписано в Централния регистър на юридическите лица с нестопанска цел в обществена полза към Министерство на правосъдието под № 20101006001, представлявано от Председателя на Управителния съвет /УС/ на сдружението – Вярка Стефанова Андонова, недвижим нежилищен имот – частна общинска собственост, представляващ едноетажна сграда – пенсионерски клуб, отразена с идентификатор 07079.702.852.5 и със застроена площ 102 кв.м в КККР на гр.Бургас, одобрени със Заповед № РД-18-92/12.12.2015 г. на Изпълнителния директор на АГКК, с административен адрес: гр.Бургас, кв.Ветрен, ул.„Българка“ № 52, състояща се от фоайе, зала, офис, кухня, склад и санитарен възел, с обща полезна площ на помещенията 85,39 кв.м, изградена в УПИ І в кв.26 по плана на кв.Ветрен, гр.Бургас, за който има съставен Акт за публична общинска собственост № 893/21.07.1998 г., при заплащане на месечен наем в размер на 115,28 лв. (сто и петнадесет лева и двадесет и осем стотинки), без ДДС.

Приложение:
1. Акт за публична общинска собственост № 893/21.07.1998 г.;
2. Разрешение за строеж № О-140/28.12.2015 г., издадено от Началник отдел „Устройствено планиране“ при Община Бургас;
3. Удостоверение № 130/15.08.2016 г. за въвеждане в експлоатация на строеж, издадено от Гл.архитект на Община Бургас;
4. Архитектурно разпределение на обекта;
5. Скица на сграда № 15-410425-19.08.2016 г., издадена от СГКК–гр.Бургас, за сграда с идентификатор 07079.702.852.5 по КККР на гр.Бургас;
6. Заявление с вх.№ 61-00-301/18.08.2016 г. в Община Бургас, подадено от Вярка Андонова, в качеството ѝ на Председател на Сдружение „Съюз на пенсионерите-2004-Бургас“;
7. Удостоверение № 001/06.10.2010 г. за вписване в Централния регистър на юридическите лица с нестопанска цел за обществено полезна дейност, издадено от Министерство на правосъдието на Сдружение „Съюз на пенсионерите-2004-Бургас“ с ЕИК 175962518;



ДИМИТЪР НИКОЛОВ
Кмет на Община Бургас

ЗЛАТИНА ГЕОРГИЕВА
Директор на дирекция „Правно-нормативно обслужване“
ЖИВКО ДИМИТРОВ
Директор на дирекция „Управление на общинската собственост”
ИНЖ. МИНКА ЧАУШЕВА
Началник отдел „Общинска собственост“

